Ye nueiturno y ye un animal social que aduerme mientres o día en un d'os quantos cados d'a suya aria de distribución territorial. Istos cados tienen multiples cameras y dentradas, y son sistemas extensos de pasaches subterranios de 35 a 81 m de longaria. Acubilan quantas familias de taxugos que fan servir istos cados mientres decenios. Os taxugos son niquitosos con l'escoscamiento d'o suyo cado, fan leito fresco y retiran o material puerco a ormino, y defecan en cagaderos que se troban estratechicament difuera d'os cubiculos u de camín a atros asentamientos.